CELEX: 62015TN0176
Language: el
Date: 2015-04-10 00:00:00
Title: Υπόθεση T-176/15: Προσφυγή-αγωγή της 10ης Απριλίου 2015 — Golparvar κατά Συμβουλίου

6.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/22
            
         Προσφυγή-αγωγή της 10ης Απριλίου 2015 — Golparvar κατά Συμβουλίου
   (Υπόθεση T-176/15)
   (2015/C 221/32)
   Γλώσσα διαδικασίας: η αγγλική
   
      Διάδικοι
   
   
      Προσφεύγων-ενάγων: Gholam Hossein Golparvar (Τεχεράνη, Ιράν) (εκπρόσωποι: M. Taher, Solicitor, T. de la Mare και R. Blakeley, Barristers)
   
      Καθού-εναγόμενο: Συμβούλιο της Ευρωπαϊκής Ένωσης
   
      Αιτήματα
   
   Ο προσφεύγων-ενάγων (στο εξής: προσφεύγων) ζητεί από το Γενικό Δικαστήριο:
   
               —
            
            
               να ακυρώσει, καθόσον τον αφορά, την απόφαση (ΚΕΠΠΑ) 2015/236 του Συμβουλίου, της 12ης Φεβρουαρίου 2015, για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν,
            
         
               —
            
            
               να ακυρώσει, καθόσον τον αφορά, τον εκτελεστικό κανονισμό (ΕΕ) 2015/230 του Συμβουλίου, της 12ης Φεβρουαρίου 2015, για την εφαρμογή του κανονισμού (ΕΕ) 267/2012 σχετικά με περιοριστικά μέτρα κατά του Ιράν,
            
         
               —
            
            
               να καταδικάσει το Συμβούλιο να καταβάλει στον προσφεύγοντα ποσόν ύψους 50  000 ευρώ ως αποζημίωση, και
            
         
               —
            
            
               να καταδικάσει το Συμβούλιο στα δικαστικά έξοδα του προσφεύγοντος.
            
         
      Λόγοι και κύρια επιχειρήματα
   
   Προς στήριξη της προσφυγής του, ο προσφεύγων προβάλλει οκτώ λόγους.
   
               1.
            
            
               Με τον πρώτο λόγο, προβάλλεται πρόδηλη πλάνη εκτιμήσεως
               
                           —
                        
                        
                           Λόγω της πλήρους παύσεως της επαγγελματικής του δραστηριότητας (η οποία δεν αμφισβητείται από τους διαδίκους) ο προσφεύγων δεν πληροί κανέναν από τους όρους εγγραφής, και η αιτιολογία του Συμβουλίου (η οποία δεν αμφισβητεί την απόσυρσή του) ενέχει πλάνη περί τα πράγματα, με αποτέλεσμα το Συμβούλιο να έχει υποπέσει σε πρόδηλη πλάνη εκτιμήσεως καθόσον επανέγραψε τον προσφεύγοντα.
                        
                     
         
               2.
            
            
               Με τον δεύτερο λόγο, προβάλλεται προσβολή των διαδικαστικών δικαιωμάτων του προσφεύγοντος και των δικαιωμάτων του άμυνας
               
                           —
                        
                        
                           Το Συμβούλιο προσέβαλε τα διαδικαστικά δικαιώματα του προσφεύγοντος και τα δικαιώματά του άμυνας, καθόσον δεν έλαβε υπόψη τις παρατηρήσεις και τα αποδεικτικά στοιχεία που αυτός προσκόμισε, βάσει των οποίων αποδεικνύεται η πλήρης παύση της επαγγελματικής του δραστηριότητας.
                        
                     
         
               3.
            
            
               Με τον τρίτο λόγο, προβάλλεται παράβαση του άρθρου 266 ΣΛΕΕ
               
                           —
                        
                        
                           Το Συμβούλιο αποπειράθηκε να επανεγγράψει τον προσφεύγοντα βάσει της ίδιας, ουσιαστικώς, νομικής μεθοδολογίας και των ίδιων αποδεικτικών στοιχείων με εκείνα της αρχικής εγγραφής, η οποία ακυρώθηκε από το Γενικό Δικαστήριο.
                        
                     
         
               4.
            
            
               Με τον τέταρτο λόγο, προβάλλεται παραβίαση της αρχής του δεδικασμένου
               
                           —
                        
                        
                           Η επανεγγραφή του προσφεύγοντος έχει καταχρηστικό χαρακτήρα και παραβιάζει την αρχή του δεδικασμένου και/ή την αρχή της ασφάλειας δικαίου και/ή την ισχύ του δεδικασμένου.
                        
                     
         
               5.
            
            
               Με τον πέμπτο λόγο προβάλλεται, μεταξύ άλλων, παραβίαση της αρχής της αποτελεσματικότητας και προσβολή του δικαιώματος σε αποτελεσματική ένδικη προστασία
               
                           —
                        
                        
                           Η επανεγγραφή του προσφεύγοντος παραβιάζει την αρχή της αποτελεσματικότητας, προσβάλλει το δικαίωμα σε αποτελεσματική ένδικη προστασία, τα δικαιώματά του δυνάμει του άρθρου 47 του Χάρτη των Θεμελιωδών Δικαιωμάτων της Ευρωπαϊκής Ένωσης (στο εξής: Χάρτης) και/ή το άρθρο 6 και το άρθρο 13 της ΕΣΔΑ
                        
                     
         
               6.
            
            
               Με τον έκτο λόγο, προβάλλεται προσβολή του δικαιώματος χρηστής διοικήσεως
               
                           —
                        
                        
                           Η επανεγγραφή του προσφεύγοντος αποτελεί κατάχρηση εξουσίας και/ή προσβάλλει το δικαίωμά του χρηστής διοικήσεως, όπως αυτό κατοχυρώνεται στο άρθρο 41 του Χάρτη.
                        
                     
         
               7.
            
            
               Με τον έβδομο λόγο, προβάλλεται προσβολή των δικαιωμάτων του προσφεύγοντος που κατοχυρώνονται στα άρθρα 7 και 17 του Χάρτη των Θεμελιωδών Δικαιωμάτων της Ένωσης και/ή 8 της ΕΣΔΑ, καθώς και στο άρθρο 1 του πρώτου Πρόσθετου Πρωτοκόλλου της ΕΣΔΑ και/ή παραβίαση της αρχής της αναλογικότητας.
               
                           —
                        
                        
                           Η επανεγγραφή του προσφεύγοντος στον κατάλογο προσβάλλει τα θεμελιώδη του δικαιώματα στον σεβασμό της φήμης του και στην απόλαυση της περιουσίας του, και παραβιάζει την αρχή της αναλογικότητας.
                        
                     
         
               8.
            
            
               Με τον όγδοο λόγο, προβάλλεται παρανομία της επανεγγραφής του προσφεύγοντος
               
                           —
                        
                        
                           Η επανεγγραφή του προσφεύγοντος βασίζεται, εν πάση περιπτώσει, στην υποτιθέμενη νομιμότητα των περιοριστικών μέτρων που έχουν επιβληθεί στην Ισλαμική Δημοκρατία του Ιράν, αλλά τα εν λόγω μέτρα είναι παράνομα (για τους λόγους οι οποίοι προβλήθηκαν από αυτήν, οι οποίοι ενσωματώνονται στην παρούσα προσφυγή δια παραπομπής), με αποτέλεσμα να πρέπει να ακυρωθούν τα μέτρα που επιβλήθηκαν εις βάρος του προσφεύγοντα.